b'\n_START_ARTICLE_\nVahva (veistos)\n_START_PARAGRAPH_\nVahva on Maarit Nissil\xc3\xa4n (s. 1952) tekem\xc3\xa4 betoniveistos, joka sijaitsee Turun Patterinhaassa Vaasantien varren puistossa. Vuonna 1987 valmistunut teos paljastettiin vuorineuvos Armas Puolimatkan 70-vuotisjuhlien yhteydess\xc3\xa4 2. kes\xc3\xa4kuuta 1988. Turun vanhimman l\xc3\xa4hi\xc3\xb6n Patterinhaan rakentanut Rakennustoimisto A. Puolimatka lahjoitti veistoksen Turun kaupungille. Jalustoineen 4,5 metri\xc3\xa4 korkea veistos kuvaa turkulaissyntyisen Armas Puolimatkan el\xc3\xa4m\xc3\xa4nty\xc3\xb6t\xc3\xa4 Turun kaupungin rakentajana.'